Jaan Kirsipuu

Jaan Kirsipuu (født 17. juli 1969 i Tartu) er en estisk profesjonell syklist.

Kirsipuu ble profesjonell syklist i 1993. Fra 1998 til 2004 syklet han for det franske laget Casino (omdøpt til AG2R i 2000). Fra 2005 til 2006 syklet han på det franske laget Crédit Agricole.

Kirsipuu var blant de beste spurterne, og vant over 130 seire i løpet av sin karriere.

Han vant i alt fire etapper i Tour de France, i 1999, 2001, 2003 og 2004. Han er den hittil eneste etappevinneren fra Estland. Han har også kjørt med den gule ledertrøya. Han har startet i Tour de France tolv ganger uten å komme til mål i Paris, en negativ prestasjon han er alene om.

To år etter at han la opp, i 2008, ble han estisk mester i landeveisritt for femte gang, tyve år etter sin første tittel.

Til 2009-sesongen valgte han å gjøre comeback med det belgiske laget Geofco-Jartazi.

Referanser

Eksterne lenker 
 

Estiske syklister
Deltakere for Estland under Sommer-OL 1996
Syklister under Sommer-OL 1996
Deltakere for Estland under Sommer-OL 2000
Syklister under Sommer-OL 2000
Deltakere for Estland under Sommer-OL 2004
Syklister under Sommer-OL 2004
Personer fra Tartu
Nasjonale mestere i tempo
Etappevinnere i Tour de France
Nasjonale mestere i landeveissykling
Fødsler i 1969